Începe procesul lui Derek Chauvin, poliţistul care este acuzat de uciderea lui George Floyd.
În Minneapolis, începe procesul lui Derek Chauvin, acuzat de uciderea lui George Floyd. 2.000 de membri ai Gărzii Naționale asigură protecția pe durata procesului. Procesul va fi transmis online, datorită interesului pe care îl prezintă cazul.
De astăzi, orașul american Minneapolis intră în atenția întregii lumi. Asta pentru că începe procesul lui Derek Chauvin, fostul polițist acuzat de uciderea lui George Floyd.Procesul debutează cu alegerea juriului, procedură amânată cu o zi. Asta pentru a se decide dacă fostul polițist va fi judecat pentru o acuzație mai gravă. Dar abia începând cu 29 martie, avocații își vor prezenta apărarea.În apropierea tribunalului, străzile au fost închise, magazinele au fost baricadate, iar mii de membri ai Gărzii Naționale au fost aduși pentru a asigura liniștea.George Floyd a murit pe 25 mai 2020, în timpul arestării, după ce Derek Chauvin i-a ținut genunchiul pe gât aproape 8 minute.Toți cei patru polițiști prezenții în timpul arestării au fost concediați a doua zi, ca peste o săptămână să fie arestați. Cazul a provocat cele mai mari proteste din istoria recentă a Statelor Unite: peste 15 milioane de oameni au ieșit în stradă. Totodată acesta a dus la schimbarea procedurilor de arestare.